b'\n_START_ARTICLE_\nAnne Brochet\n_START_PARAGRAPH_\nAnne Brochet (s. 22. marraskuuta 1955 Amiens, Ranska) on ranskalainen elokuva- ja teatterin\xc3\xa4yttelij\xc3\xa4 sek\xc3\xa4 k\xc3\xa4sikirjoittaja._NEWLINE_Anne Brochet valmistui n\xc3\xa4yttelij\xc3\xa4ksi Ranskan kansallisesta taideinstituutista ja sai ensimm\xc3\xa4isen filmiroolinsa Cin\xc3\xa9ma 16 -filmisarjasta (1986). Ensimm\xc3\xa4inen elokuvap\xc3\xa4\xc3\xa4osa oli filmiss\xc3\xa4 Masques (1987). Sen j\xc3\xa4lkeen h\xc3\xa4n on esiintynyt kymmeniss\xc3\xa4 eri filmi- ja teatteriproduktioissa. H\xc3\xa4nen tunnetuimmat roolity\xc3\xb6ns\xc3\xa4 ovat elokuvissa Cyrano de Bergerac (1990) ja Kaikki el\xc3\xa4m\xc3\xa4n aamut (Tous les matins du monde, 1991).  H\xc3\xa4n on saanut yhden C\xc3\xa9sar-palkinnon filmist\xc3\xa4 Kaikki el\xc3\xa4m\xc3\xa4n aamut sek\xc3\xa4 kolme C\xc3\xa9sar-palkintoehdokkuutta._NEWLINE_H\xc3\xa4nell\xc3\xa4 on yksi lapsi aviomiehens\xc3\xa4 Gad Elmalehin kanssa.'